בימים אלו משיק מלון ספא שיזן מרשת טמרס המהווה חלק ממלון דניאל הרצליה, קונספט חדש ומרענן, במסגרתו ישדרגו את שירותי המלון תחת הסגנון האסיאתי, הדוגל בתורת הפנג שוואי ובגישת זן לחיים ויעניק לאורח מענה אמיתי ואישי לחוויית אנרגיה טובה לגוף ולנפש.
כחלק מהשקת הקונספט החדש חידשו את 39 חדרי מלון ספא שיזן.
במסגרת השיפוץ, עוצבו מחדש חדרי המלון בהשראת תיאוריית הפנג שוואי, בבסיסה עומד הרעיון של ארגון ועיצוב נכון במטרה להגיע להרמוניה עם הטבע שתסייע ברמה הפיזית והנפשית.
החדרים עוצבו בצבעים מרגיעים עם ריהוט עשוי מחומרים טבעיים וידידותיים לסביבה. כל החדרים פונים לים, וככאלה, גם המיטות בהם תוכננו והוצבו כך שהן צופות ישירות לנוף המרגיע של גלי הים. בחדרי VIP תוגש קערת במבוק עם שוקולדים ענקיים שיגיעו בצורת קוקוס, ממולאים בגרידת קוקוס שמאפיינת את טעמי המקום.
השינוי יורגש בכל השירותים המוצעים לאורח. החל מקבלת הפנים, שם יקבלו את האורחים עם עמדת כיבוד של תמרים לחים, מים בטעם פירות אקזוטיים, על רקע מוסיקה אסיאתית. בנוסף כחלק מהעיצוב החדש, כ-20 עבודות צילום אמנות עכשוויות, של האמן התאילנדי הנודע וואסינבורי סופאניצ'וראפראץ', מהאמנים החשובים בתאילנד שיצירותיו מוצגות בעולם כולו, יתלו בכל אזורי המלון.
עבודותיו מבטאות את החיבור ההדוק בין האדם לאדמה.
האווירה הייחודית תמשיך גם לאזור הספא, שם כל חדרי הטיפולים בספא עוצבו מחדש בעיצוב אסיאתי המבוסס על יסודות הטבע: אש, מים, עץ, אדמה ומתכת שישפרו את האווירה וההרגשה הכוללת בספא: תאורה רכה וחמה, פריטי עץ וקש בגוונים חמימים ומרגיעים ובכל חדר טיפולים יהיה מגש עם נרות, מלחים ועלי בננה, כיאה לקונספט החדש. בנוסף, למבחר הטיפולים המפנקים בספא, יתווסף טיפול סוטאי ג'פניקה באווירת המזרח הרחוק- שיטת טיפול אלטרנטיבית יפנית, אשר פותחה על-ידי ד"ר השימוטו, רופא יפני מומחה שהשתמש בשיטה זו לריפוי מחלות רבות.
הטיפול הייחודי נועד להשיב את האיזון לגוף, לתקן את הסטיות בשלד ובשרירים, להפחית את הלחצים על מערכת העצבים וכך להפחית ולרפא כאבים כרוניים שונים, המתרכזים בעיקר בגב, בצוואר, בכתפיים, בברכיים ובקרסוליים.
יוקמו פינות הירגעות ופינות תה עם חליטות תה איכותיות ועליים טריים (נענע, לואיזה ועוד…) לצד טעמים ומבחר עוגיות מהמזרח הרחוק על מנת לחבר בין העולם העכשווי לעולם האסייאתי, בכניסה לספא המלון יציג עמדת סלפי מעוצבת עם אלמנטים מתרבות המזרח הרחוק שכוללים כיסא קש קלוי מלכותי לצד צמחייה עבה שתיתן לכם תחושה רגעית שאתם נמצאים בג'ונגל בתאילנד.
בדומה לטרנד העכשווי של בראנצ'ים וארוחות בוקר אסיאתיות, ההשפעה תורגש גם בהיבט הקולינרי עם תפריט ארוחת בוקר מועשר. יוגשו מנות של אגרולים ממולאים במילויים שונים במגוון רטבים, סלטים מרעננים הכוללים ירקות ופירות בטעמי חמוץ מתוק כדוגמת סלט פאפאיה, לצד ארוחת בוקר מסורתיות. בנוסף, כל הכלים בהם תוגש הארוחה יהיו בגווני זהב ושחור שמאפיינים את המטבח האסיאתי.
הקונספט החדש משקף בפועל את ההשראה לפיה נולד רעיון ה- Shizen , מלון ספא וסגנון חיים, המאמץ את אורח החיים הנהוג במזרח הרחוק. מרחב אירוח יוקרתי בדגש על אסתטיקה, יופי אישי ופנימי, שמטרתו בין השאר ניקוי רעלים לנפש. Shizen של שקט ושלווה, Shizen של טבע, Shizen של בריאות, Shizen של יופי.